Ден на независноста и единството (Словенија)

Денот на независноста и единството (словенечки: Dan samostojnosti in enotnosti) ― словенечки национален празник кој се празнува на 26 декември, за да се одбележи официјалното прогласување на референдумот за независност на Словенија на 26 декември 1990 година. Референдумот се одржал на 23 декември таа година. На него, 95% од гласачите го поддржале основањето на независна и суверена нација. Меѓу 1991 и 2005 година, празникот бил познат едноставно како Ден на независноста. Тековното име било усвоено во септември 2005 година, по предлог на тогашната опозиција, Социјалдемократите, со цел да се истакне националниот консензус во времето на референдумот од 1990 година, кој бил поддржан од сите политички партии претставени во Собранието на Социјалистичка Република Словенија во тоа време.

Денот на независноста и единството не треба да се меша со Денот на државноста на Словенија, кој се слави секоја година на 25 јуни, во чест на прогласувањето на словенечката независност од Југославија во 1991 година.
Категорија:Празници во декември